Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 10218

e) a jelentett szélsebesség összetevők nem több mint 50 %-a a felszállás irányával szemben és nem kevesebb mint 150 %-a a felszállás irányába. A vízi repülőgépek üzemeltetésének egyes eseteiben a felszállás irányába eső általános jelentett szélsebesség összetevőket is figyelembe kell venni. 3.4 Kritikus pont A 3.2 pont alkalmazásánál a 3.2 a) pont teljesítésének vizsgálata esetében a kiválasztott kritikus pont ne legyen a kezdőponthoz közelebb, mint amit a 3.2 b) és 3.2 c) pontok esetében alkalmaztak. 3.5 Fordulók Amennyiben a repülési pálya 15 fokosnál nagyobb bedöntést igénylő fordulókat is tartalmaz, a 3.2 c) pontban előírt biztonsági távolságokat a forduló során megfelelő mértékben növeljék meg és a D távolságot a tervezett repülési pálya mentén mérjék.

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes